SHBA: Marshimi i Grave 2018
Marshimi i Grave inkurajon pjesëmarrjen e votuesve dhe të drejta të barabarta
Mijëra demonstrues u mblodhën në qytete anembanë Shteteve të Bashkuara dhe në mbarë botën, për të bërë thirrje për të drejta të barabarta, për të denoncuar ngacmimet seksuale dhe për të inkurajuar gratë të kandidojnë për poste politike. Protestat kulmojnë sot në qytetin e Las Vegasit në Nevada. Siç raporton Kane Farabaugh i Zërit të Amerikës, “Marshimi i Grave” i këtij viti nuk është vetëm një protestë. Organizatorët shpresojnë se kjo është një thirrje mbarëkombëtare për veprim. Gjatë një dite çuditërisht të ngrohtë janari, qindra mijëra demonstrues bllokuan rrugët e qytetit të Çikagos për të dhënë një mesazh. tha Chloe nga Çikago. Chloe Ramjohn ishte ndër ata që morën pjesë në demonstrimin “Marshoni në Votime”, ditën e përvjetorit të parë të inaugurimit të presidentit Donald Trump. tha ajo. Kryetari i bashkisë së Nju Jorkut, Bill De Blasio, u tha gazetarëve që mbulonin ngjarjen në qytetin e tij se presidenti Trump duhet t’i kushtojë vëmendjen përmasës së turmave, dhe mesazhit të marshuesve. tha zoti De Blasio. tha kandidatja për Kongres, Vangie Williams. Vangie Williams nuk po marshon vetëm në kryeqytetin e vendit. Ajo është kandidate për Kongres nga shteti i Virxhinias, pjesë e një numri rekord grash që kandidojnë për zgjedhjet e këtij viti. Një luftë që, për demonstruesen nga Çikago Ally Saysane, shpreson të vazhdojë në kutitë e votimit dhe të sjellë ndryshim. tha ajo. Pavarësisht se turma e këtij viti ishte më e vogël në krahasim me atë të vitit të shkuar, nuk mungonte energjia dhe entuziazmi midis demonstruesve. Ata shpresojnë se marshimi i tyre është më shumë sesa thjesht një protestë, por se është një lëvizje e qëndrueshme, që do të sjellë ndryshime të qëndrueshme dhe unitet, në një vend të përçarë.